Kathah teori ingkang ngandharaken babagan asaling nama mochi kasebut. Salah satunggalipun bilih mochi punika asalipun saking tembung kriya motsu ingkang ateges kanggé nahan utawi gadhah nandhakaken bilih mochi punika panganan ingkang dipunparingaken déning para dewa. Wonten ugi tembung mochizuki ingkang ateges wulan purnama. Ugi wonten ingkang nyebut muchimi ingkang ateges lèngkèt utawi kraket. Para petani Jepang kala rumiyin dhahar mochi ing musim adhem kanggé nginggilaken stamina. Déné para samurai remen kaliyan mochi amargi gampil anggènipun nyiapaken lan dipunbeta dhateng pundi kemawon[2].